**Gazdasági, Műszaki, Jogi, Környezetvédelmi Bizottság Elnöke**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: ingatlanfelajánlás – 0225/40 hrsz.

**Tisztelt Képviselő-testület!**

A mellékelt ingatlanfelajánlást kaptuk az ingatlan eladásával megbízott cég képviselőjétől.

A Batthyány-pusztán található, kisbéri 0225/40 hrsz. alatti, 4344 m2 nagyságú, kivett lakóház, udvar művelési ágú ingatlanon áll a mellékelt leírásban szereplő kondíciókkal bíró épület (fényképek csatolva). Az ingatlan ára 68,9 millió forint.

Az ingatlan a rendezési tervünk szerint Gip (ipari gazdasági) övezetben fekszik.

Ingatlan vásárlása a nemzeti vagyonról szóló 2011. évi CXCVI. törvény előírásai szerint történhet.

Az idei évi költségvetésünkben az ingatlan vásárlására külön fedezet nincs elkülönítve.

A bizottság határozatképtelen volt, de a jelenlévő tagok az ingatlan megvásárlását nem támogatták.

Kérem Tisztelt Képviselő-testületet, hogy az ingatlan vásárlása kapcsán szíveskedjen döntést hozni.

Kisbér, 2024. április 4.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

nem kívánja megvásárolni a kisbéri 0225/40 hrsz. alatti ingatlant.

**Határidő:** azonnal

**Felelős:** Sinkovicz Zoltán polgármester